open-index/open-wikipedia-markdown huggingface dataset:
Kirderanniku murded

**Kirderanniku murded** (ka: **kirderanniku murderühm**, **kirderannikumurre**; varem ka: *põhjaeesti rannamurre*) on üks kolmest eesti murderühmast (teised kaks on lõunaeesti murderühm ja põhjaeesti murderühm). 

Kirderannikumurre on kitsal Põhja-Eesti rannikuribal Jõelähtme kihelkonnast Narva-Jõesuuni (Virumaal laiemal alal koguni Peipsi järve ja Soome lahe vahel) kõneldud põhjaeesti murderühm, mida on ühendatud ka vadja ja soome murretega (T-R. Viitso, P. Ariste). 

Kirderannikumurde esitamine ühe alana pärineb Arnold Kase 1956. aasta murdeliigendusest. Tänapäeval eristatakse sel alal rannamurret (ka: põhjaeesti rannamurre) ja Alutaguse murret (ka: kirdemurre).

Kirderanniku murretest on eesti kirjakeelde üle võetud na-tunnusega olev kääne.

Eesti tuntumaid kirderanniku murrete uurijaid on Mari Must.

## Vaata ka

*Põhjaeesti murded
*Lõunaeesti murded

## Kirjandust
* Must, Mari 1987. Kirderannikumurre: häälikuline ja grammatiline ülevaade. Eesti NSV Teaduste Akadeemia Keele ja Kirjanduse Instituut. Tallinn: Valgus.
* Must, Mari 1995. Kirderannikumurde tekstid. Toim. H. Viires. (= Eesti murded V.) Eesti Teaduste Akadeemia Eesti Keele Instituut. Tallinn.
* Toikka, Kaja 2000. Kirderannikumurde idaosa murde- ja keelekontaktid. Magistritöö autoreferaat. Tallinna Pedagoogikaülikooli läänemeresoome keelte õppetool. Tallinn.
* Alvre, Paul 2000. Kirderannikumurde ja vadja keele ühisjooni. – Inter dialectos nominaque. Pühendusteos Mari Mustale 11. novembril 2000. Koost. ja toim. J. Viikberg. (= Eesti Keele Instituudi toimetised 7.) Tallinn: Eesti Keele Sihtasutus, 1–13.

## Helisalvestised

* Kirderannikumurde palu [Elektrooniline teavik] / Eesti Keele Instituut. – Tallinn : Eesti Keele Instituut, 2001. – 1 CD-ROM. – Heliplaatide "Eesti murdepalu. Kirderannikumurre I" (1986 Meloodia) ja "Eesti murdepalu. Kirderannikumurre II "(1989 Meloodia) koondväljaanne. – Tekstid, helinäidised ja kaardiskeemid kommentaaridega. – Salvestatud aastatel 1938, 1962–1982. – Süsteemi nõuded: Windows 95/98/XP, helikaart.
* Eesti murdepalu. Koostanud Jüri Viikberg. Tehniline teostus Toivo Peegel. Eesti Keele Instituut 2000. Laserplaat on vinüülplaadi /Eesti murdepalu/ (1975) järglane ja mahutab kümme murdejutustust kümnelt keelejuhilt üle Eesti.
* Kirderannikumurde palu. Toimetanud Mari Kendla. Eesti Keele Instituut 2001. See on ülevaateplaadi /Eesti murdepalu/ (Tallinn 2000) sisuline jätk, mis koondab tähelepanu kirderannikumurdele. Plaat mahutab 26 murdejutustust 12 keelejuhilt.

## Viited

## Välislingid
* Väike murdesõnastik. Toimetanud Valdek Pall Koostanud A. Haak, E. Juhkam, M. Kallasmaa, A. Kask, V. Lonn, E. Niit, P. Norvik, V. Oja, P. Raud, E. Ross, A. Sepp, J. Simm, J. Viikberg
* Jüri Viikberg ''Murdenaabreist nimepidi'' 
* Eesti Kirjandusmuuseumi andmebaasid
* Ülo Tedre ''Eesti Rahvalaulude Antoloogia'' 
* Berta ehk Eesti Rahvakalendri Tähtpäevade Andmebaas
* Pärimuslik päritolu
Eristusdiagnoos

**Eristusdiagnoos** ehk **diferentsiaaldiagnoos** (ingl *differential diagnosis*) on meditsiiniteaduses kasutatav haiguslike seisundite, klassifikaatorite ja laboratoorsete analüüside täpsustamise ja tõlgendamise protsess. Kogutud andmete ja analüüsitulemuste alusel püütakse panna diagnoos. Eristusdiagnoosimine seisneb diagnoosi valimises kahe ja/või enama sümptomitelt sarnase haigusliku seisundi seast.

## Meedias
Teleseriaalis "Dr House" näidatakse doktor House'i tiimi töö kaudu kliinilise meditsiini eristusdiagnoosi protseduuri karikatuurset vormi.

## Vaata ka
*RHK-10
*Kliiniline patoloogia
*Laboratoorne diagnostika

## Viited

## Muud allikad
*Meditsiinisõnastik, 2004. Tõlkija Katrin Rehemaa, toimetajad Sirje Ootsing, Laine Trapido. Kirjastus Medicina, 2004, ISBN 9985-829-55-7.
*Eristusdiagnoosi lühikokkuvõte ingliskeelses Wikipedias
*Teleseriaali "Dr House" eestikeelne lühitutvustus
*Soovituslik väljend
Löök

***Löök** on löömine
***[[Löök (muusika)|Löök]]** on muusikalise aja põhiühik

Veel artikleid:

*Napoleoni löök on kabetermin
*Türgi löök on kabetermin
*Fabre'i löök on kabetermin
*Algaja löök on kabetermin
*JK Tartu Löök on eesti jalgpalliklubi
*Hüdrauliline löök on vedeliku rõhu äkiline suurenemine torustikus
*Abilöök on sõjanduse termin
*Löömine on mõiste males
Madis Noppel

**Madis Noppel** (sündinud 11. aprillil 1951 Tartus) on eesti geofüüsik.

## Elulugu
Noppel on teenistuja poeg.

Lõpetas 1970. Tartu 1. Keskkooli, 1975 Tartu Riikliku Ülikooli füüsika osakonna, 1984 TRÜ aspirantuuri, füüsika-matemaatikakandidaat (1990, Geofüüsika Peaobservatoorium, Leningrad), väitekiri "Теория и методика определения аппаратной матрицы электрического анализатора аэрозолей". Oli 1975–2003 TRÜ/TÜ aeroionisatsiooni ja elektroaerosoolide labori nooremteadur, teadur, vanemteadur, 2003–2007 Tartu Ülikooli keskkonnafüüsika instituudi vanemteadur, 2007– Tartu Ülikooli Füüsikainstituudi bio- ja keskkonnafüüsika osakonna vanemteadur.

## Teadustöö
Uurimisvaldkond: õhuelektrinähtused ja aerosoolifüüsika, nukleatsiooni teooria. Üle 30 teaduspublikatsiooni.

## Teoseid
* О зарядке и разрядке аэрозольных частиц в сильных электрических полях. // TÜ Toimetised 669 (1984)
* О распределении аэрозольных частиц по зарядам при зарядке их в сильном электрическом поле. // TÜ Toimetised 707 (1985)
* Algorithm for rapid approximate calculation of the charge distributrion of conductive aerosol particles charged in a strong electric field. // TÜ Toimetised 707 (1985)
* An improved model for hydrate formation in sulfuric acid-water nucleation (kaasautorid H. Vehkamäki, M. Kulmala). // Journal of Chemical Physics 116 (2002) 1
* An improved model for ternary nucleation of sulfuric acid-ammonia-water (kaasautor). // Journal of Chemical Physics 116 (2002) 10
* Reversible work of the formation of a layer of a new phase on a spherical charged conductor within a uniform multicomponent macroscopic phase (kaasautorid H. Vehkamäki, M. Kulmala). // Journal of Chemical Physics 119 (2003) 20
* Quantum chemical studies of hydrate formation of H2SO4 and HSO4- (kaasautor). // Boreal Environment Research 12 (2007) 3

## Tunnustus
* 2011 Tartu Ülikooli medal
* 2020 teenetemärk "100 semestrit Tartu Ülikoolis"
*Helsingi Ülikooli audoktor

## Viited

## Kirjandus
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 115
* Eesti teaduse biograafiline leksikon, 3. köide

## Välislingid
*
PCM

**PCM** võib tähistada:
* **[[Faasimuutmälu]]** (*phase-change memory*)
* **[[Faaskontrastmikroskoop]]**
* **[[Impulsskoodmodulatsioon]]** (*pulse code modulation*)
* **[[Mehhiko Kommunistlik Partei]]** (*Partido Comunista Mexicano*)
* **[[Prints Charlesi mäed]]**
Joe Gans

**Joe Gans** (sünninimi **Joseph Gant**; 25. november 1874 – 10. august 1910) oli USA profipoksija.

Joe Gans oli esimene neeger, kellest sai poksi maailmameister. Ta oli aastatel 1902–1908 maailmameister kergekaalus.

Gansi tiitlikaitsmine 3. septembril 1906 Nevadas on poksiajaloo kõige kauem kestnud tiitlimatš, mis kestis 42 raundi. Gans võitis siis Oscar Nelsoni.

## Viited

## Välislingid
*Sissekanne saidil Cyber Boxing Zone
* 
*Findagrave.com: Joe Gans
Vasektoomia

**Vasektoomia** (ladina keeles *vasectomia*) on seemnejuhade eemaldus kirurgilise protseduuri käigus, ka steriliseerimislõikus, mille tulemusel isasloom (sh mees) steriliseeritakse või tehakse suguvõimetuks.

## Viited
Semjon Budjonnõi

**Semjon Budjonnõi** (vene keeles Семён Михайлович Будённый; 25. aprill (13. aprill vkj) 1883 – 26. oktoober 1973) oli NSV Liidu sõjaväelane, auastmelt Nõukogude Liidu marssal.

Semjon Budjonnõi oli kommunistliku partei liige 1919. aastast, Ülevenemaalise Kesktäitevkomitee liige 1922. aastast ning NLKP Keskkomitee liige 1939. aastast, NSV Liidu Ülemnõukogu liige 1.–8. koosseisu ajal.

## Viited
Kirill Meretskov

**Kirill Meretskov** (vene keeles Кирилл Афанасьевич Мерецков; 7. juuni 1897 – 30. detsember 1968) oli NSV Liidu sõjaväelane, auastmelt Nõukogude Liidu marssal.

Kirill Meretskov oli kommunistliku partei liige alates 1917. aastast, NLKP Keskkomitee liige aastatel 1939–1956 ning NSV Liidu Ülemnõukogu saadik 1.–5. koosseisu ajal.

## Auastmed

## Viited
Vassili Sokolovski

**Vassili Danilovitš Sokolovski** (vene Василий Данилович Соколовский; 21. juuli 1897 – 10. mai 1968) oli NSV Liidu sõjaväelane, auastmelt Nõukogude Liidu marssal.

Vassili Sokolovski oli kommunistliku partei liige alates 1931. aastast, NLKP Keskkomitee liige aastatel 1952–1961 ning NSV Liidu Ülemnõukogu saadik 2.–7. koosseisu ajal.

## Auastmed
* diviisikomandör, 21. november 1935
* korpusekomandör, 31. detsember 1939
* kindralleitnant, 4. juuni 1940
* kindralpolkovnik, 13. juuni 1942
* armeekindral, 27. august 1943
* Nõukogude Liidu marssal, 3. juuli 1946

## Viited
Rodion Malinovski

**Rodion Jakovlevitš Malinovski** (vene Родион Яковлевич Малиновский, ukraina Родіон Якович Малиновський; 23. november 1898 Odessa – 31. märts 1967 Moskva) oli NSV Liidu sõjaväelane, auastmelt Nõukogude Liidu marssal.

Rodion Malinovski oli kommunistliku partei liige alates 1926. aastast, NLKP Keskkomitee liige 1956. aastast ning NSV Liidu Ülemnõukogu saadik 2.–7. koosseisu ajal.

## Auastmed
* brigaadikomandör,  15. juuli 1938
* kindralmajor, 4. juuli 1940
* kindralleitnant, 9. november 1941
* kindralpolkovnik, 12. veebruar 1943
* armeekindral, 28. aprill 1943
* Nõukogude Liidu marssal, 10. september 1944

## Viited
Fjodor Tolbuhhin

**Fjodor Tolbuhhin** (vene keeles Фёдор Иванович Толбухин; 16. juuni 1894 Androniki küla Jaroslavli kubermang – 17. oktoober 1949 Moskva) oli NSV Liidu sõjaväelane, auastmelt Nõukogude Liidu marssal.

Fjodor Tolbuhhin oli kommunistliku partei liige alates 1938. aastast ja NSV Liidu Ülemnõukogu saadik 2. koosseisu ajal.

## Auastmed
* diviisikomandör, 15. juuli 1938
* kindralmajor, 4. juuli 1940
* kindralleitnant, 19. jaanuar 1943
* kindralpolkovnik, 28. aprill 1943
* armeekindral, 21. september 1943
* Nõukogude Liidu marssal, 12. september 1944

## Viited
Devil Woman

**"Devil Woman"** (eestikeelne pealkiri "Saatanlik naine", ka "Ohtlik naine") on Cliff Richardi poolt 1976. aastal tuntuks lauldud laul, mille autorid on Terry Britten ja Christine Holmes. Loo esmalindistaja oli Holmes nime Kristine all. Loost sai Richardi esimene tõeliselt suur hitt USA-s.

Eestikeelsed sõnad kirjutas laulule Heldur Karmo ja Eestis laulis loo tuntuks Jaak Joala koos ansambliga Radar. Hiljem on seda esitanud näiteks Tanel Padar & The Sun, Uku Suviste (seda versiooni kasutatakse sarja "Kättemaksukontor" tunnuslauluna) ja Kambja laulukoor Läte (telesaates "Laululahing").
Romain Barras

**Romain Barras** (sündinud 1. augustil 1980) on Prantsusmaa kergejõustiklane (kümnevõistlus). 

## Saavutused
### [[Euroopa meistrivõistlused kergejõustikus|Euroopa meistrivõistlustel]]
2010  **Euroopa meister** (**8453**)

## Isiklikud rekordid
### Välisrekordid
*Kümnevõistlus – 8453 punkti, 29. juuli 2010, Barcelona.

## Välislingid
*
Ohtlik naine

*"Devil Woman" (eesti keeles on kasutatud pealkirju "Ohtlik naine" ja "Saatanlik naine") on Terry Britteni ja Christine Holmesi laul, mille laulis tuntuks Cliff Richard. Eestikeelsed sõnad kirjutas laulule Heldur Karmo. 
*"Ohtlik naine" (originaalpealkiri "A Dangerous Woman") on USA 1993. aasta film.
Margus Reinsalu

**Margus Reinsalu** (sündinud 20. novembril 1960 Kohtla-Järvel) on Eesti ettevõtja, Maroko aukonsul Eestis ja Eesti Aukonsulite Korpuse juhatuse liige.

## Haridus
Reinsalu on õppinud ehitusinseneriks Tallinna Tehnikakõrgkoolis ja rahvusvahelist ärijuhtimist Tartu Ülikoolis. 

## Töö
1980. aastatel töötas ta ehitusinsenerina, enne kui 1988. aastal asutas oma ehitusettevõtte, mille müüs 1991. aastal. Samal aastal erastas ta riikliku taksoettevõtte AS Tallinna Taksopark.

### Ettevõtlus Eestis
Reinsalu karjäär hõlmab mitmeid ettevõtteid, sealhulgas:
* Tulika Takso AS, asutatud 1993
* Kristiine Keskus AS, 1994–1996
* Kristiine Kasiino, 1996–2007, müüdud Olympic Casinole

### Rahvusvaheline tegevus
2003. aastal kolis Reinsalu perega Hispaaniasse ning asutas 2005. aastal rahvusvahelise kinnisvarafirma, kus ta oli investor. Ettevõte tegutses peamiselt Marokos ja Brasiilias.

### Panus kultuuri ja spordi arendamisse
Reinsalu on olnud seotud mitme Eesti spordi- ja kultuuriprojektiga, sealhulgas olnud Eesti Autospordiliidu president (2009–2011), tegelenud Eesti laulupidude rahvusvahelise turundamisega (2009) ja osalenud Eesti sõprade rahvusvahelise kokkutuleku ühisalgatuse asutamises (2010) koos president Toomas Hendrik Ilvesega.

## Tunnustus
* 2008 – Valgetähe III klassi teenetemärk

## Isiklikku
Reinsalu on abielus ja tal on kolm last.

## Viited


## Välislingid
* Eesti Aukonsulite Korpuse koduleht
* Kristiine Keskuse koduleht
* Eesti Sõprade Rahvusvaheline Kokkutulek
Eelco Sintnicolaas

**Eelco Peter Sintnicolaas** (sündinud 7. aprillil 1987 Dordrechtis) on Hollandi kergejõustiklane (kümnevõistlus). 

## Saavutused
### [[Kergejõustiku maailmameistrivõistlused|Maailmameistrivõistlustel]]
*2011 5. koht (**8298** punkti)

### [[kergejõustiku sisemaailmameistrivõistlused|Sisemaailmameistrivõistlustel]]
*2014 4. koht (**6198** punkti)

### [[Euroopa meistrivõistlused kergejõustikus|Euroopa meistrivõistlustel]]
*2010  hõbemedal (**8436** punkti)
*2014 4. koht (**8478**)

### [[Euroopa sisemeistrivõistlused kergejõustikus|Euroopa sisemeistrivõistlustel]]
*2013  kuldmedal (**6372** punkti)
*2015  pronksmedal (**6185** punkti)

## Isiklikud rekordid
*Kümnevõistlus – 8539 punkti, 28. mai 2017, Götzis.
*Seitsmevõistlus – 6372 punkti, Göteborg

## Välislingid
*
Christian Reif

**Christian Reif** (sündinud 24. oktoobril 1984) on Saksamaa kergejõustiklane (kaugushüpe). 

## Saavutused
### [[Euroopa meistrivõistlused kergejõustikus|Euroopa meistrivõistlustel]]
2010  **Euroopa meister** (**8.47**)

## Isiklikud rekordid
### Välisrekordid
*Kaugushüpe – 8.47, 1. august 2010, Barcelona.

## Välislingid
*
Nikolai Bulganin

**Nikolai Aleksandrovitš Bulganin** (vene Николай Александрович Булганин; 11. juuni (30. mai vkj) 1895 Nižni Novgorod – 24. veebruar 1975 Moskva) oli NSV Liidu riigitegelane, NSV Liidu Relvajõudude minister 1947–1949, NSV Liidu kaitseminister 1953–1955, NSV Liidu Ministrite Nõukogu esimees 1955–1958.

Nikolai Bulganin oli kommunistliku partei liige alates 1917. aastast, NLKP Keskkomitee liige aastatel 1934–1961 ning NLKP KK Presiidiumi (1948–52 Poliitbüroo) liige aastatel 1948–1958.

Nikolai Bulganin on maetud Novodevitšje kalmistule.

## Auastmed
* kindralleitnant, 6. detsember 1942
* kindralpolkovnik, 29. juuli 1944 ja uuesti alates 26. novembrist 1958
* armeekindral, 17. november 1944
* Nõukogude Liidu marssal, 3. november 1947 kuni 26. november 1958
* degradeeritud kindralpolkovnikuks, 26. november 1958

## Viited
Cortewalle linnus

**Cortewalle linnus** (hollandi keeles *Kasteel Cortewalle*) on linnus Belgias Ida-Flandria provintsis Beverenis. 

Veega täidetud vallikraaviga ümbritsetud linnus jääb Antwerpenist mõne kilomeetri kaugusele läände. Sdea on hiljem osaliselt ehitatud ümber lossiks.

## Välislingid

*Restauratie hondenhok kost 10.000 euro
Katrin Freiman

**Katrin Freiman** (4. märts 1954 – 26. november 2012) oli eesti nahakunstnik ja köiterestauraator.

Ta õppis aastatel 1961–1969 Tallinna 21. Keskkoolis ja aastatel 1969–1972 Tallinna 46. Keskkoolis. Pärast keskkooli lõpetamist töötas ta mitmes asutuses dekoraatorina ja asus aastal 1978 õppima ERKI-sse, mille lõpetas aastal 1984 nahakunstnikuna.

Ta töötas aastatel 1985–2002 Eesti Rahvusraamatukogu säilitus- ja ennistusosakonnas köiterestauraatorina. Aastatel 2002–2012 pidas ta köiterestauraatori ametit Tallinna Linnaarhiivis.

## Kirjandus
* Sirp. 14. detsember 2012 (nekroloog)
Kaljo Krell

**Kaljo Krell** (20. mai 1928 – 10. jaanuar 2006) oli eesti ajakirjanik ja parteitöötaja.

1955–1957 töötas Eesti NSV Raadioinformatsiooni Peavalitsuses režissööri abina.

1957–1960 töötas Eesti NSV Raadio ja Televisiooni Komitee toimetajana.

1960–1961 töötas Eesti NSV Raadio ja Televisiooni Komitee korrespondendina.

1963–1966 töötas Eesti NSV Raadio ja Televisiooni Komitee peatoimetajana.

1966–1971 töötas TASS-i korrespondendina Helsingis.

1971–1973 oli EKP KK välissidemete osakonna instruktor.
Kipinä (ajakiri)

**Kipinä** (soome keeles; 'säde') on Karjalas Petroskois kord kuus ilmuv lasteajakiri.

Ajakirja antakse välja soome, vepsa ja karjala keeles (nii päriskarjala kui ka livviko murdes).

Üksikuid numbreid ilmus juba 1932. aastal, kuid regulaarse kuukirjana hakkas ajakiri ilmuma Jaakko Rugojevi initsiatiivil 1986. aastast.

2019. aastal tunnistati Kipinä Venemaa parimaks rahvuskeelseks kirjandusväljaandeks.

## Viited

## Välislingid
*Kipinä koduleht
Tulistamine Sandy Hooki algkoolis

14. detsembril 2012 leidis Connecticuti osariigis Newtownis Sandy Hooki algkoolis aset koolitulistamine, milles 20-aastane Adam Lanza tappis 20 last ja 6 täiskasvanut (sealhulgas kooli psühholoogi ja kooli direktori Dawn Hochsprungi). Enne kooli juurde sõitmist oli ta kodus tapnud oma õpetajast ema Nancy Lanza. Politseinike sündmuskohale jõudes tegi Lanza enesetapu, tulistades ennast pähe.

2013. aasta novembris avaldatud raportis leiti, et Lanza tegutses üksinda ja planeeritult, kuid mis olid tema tegude põhjused, jäi selgusetuks.

## Viited

## Välislingid
* Connecticutis hukkus koolitulistamises vähemalt 27 inimest
Roheline tee

**Roheline tee** on hiina teepõõsa (*Camellia sinensis*) lehtedest saadud kuivatatud teepuru ja sellest valmistatud jook. Erinevalt mustast teest ei ole roheline tee kuivatamisel läbinud närvutamise ja oksüdatsiooni protsessi.

Roheline tee on saadaval mitmete sortidena, nii nimetatakse jahvatatud fermenteerimata teelehtedest valmistatud teed *[[matcha]]* 'ks. 
 
Roheline tee sekkub mitmete ravimite metabolismi. 

## Tootmine

Roheline tee saadakse lehti auruga töödeldes. Lehtede roheline värvus säilib ensüümide inaktiveerimise tõttu. 

## Toimed ja näidustused

Kuivatatud teelehti tarvitatakse droogina. Rohelist teed kasutatakse Hiina, India, Jaapani ja Tai traditsioonilises meditsiinis.

Rohelise tee tervistavad omadused:  
* antioksüdant
* kolesterooli alandaja
* vererõhu alandaja
* viirustevastane toime
* kõrge veresuhkru alandaja
* vananemise pidurdaja  
* sisaldab maksa puhastavaid antioksüdante  
* parandab maksa toimimist

L-teaniin (L-γ-glutamüületüülamiid ehk *N*5-etüül-L-glutamiin) on rohelises tees leiduv aminohape. Loomade neurokeemilised uuringud näitavad, et L-teaniin tungib läbi vere-aju barjääri ja suurendab ajus selektiivselt (juttkeha, hüpotalamus, hipokampus) serotoniini, dopamiini ja GABA tasemeid. 

Loomade käitumisuuringud näitavad selle parendavat toimet mälule ja õppimisele. 

## Vaata ka
**[[Matcha]]*
* Must tee
* Kollane tee

## Viited

## Välislingid
* http://www.coffeetea.info/
* Ge J, Tan BX, Chen Y, Yang L, Peng XC, Li HZ, Lin HJ, Zhao Y, Wei M, Cheng K, Li LH, Dong H, Gao F, He JP, Wu Y, Qiu M, Zhao YL, Su JM, Hou JM, Liu JY., Interaction of green tea polyphenol epigallocatechin-3-gallate with sunitinib: potential risk of diminished sunitinib bioavailability, J Mol Med (Berl). 2011 Juuni; 89(6):595-602. doi: 10.1007/s00109-011-0737-3 (inglise keeles lühikokkuvõte; vaadatud 19.08.2014)
* *[http://umm.edu/health/medical/altmed/herb-interaction/possible-interactions-with-green-tea Possible Interactions with: Green Tea]*
Payne

**Payne** võib tähendada mitut asja:

## Geograafia
* **[[Payne (Georgia)|Payne]]**, linn Georgias USA-s
* **[[Payne (Ohio)|Payne]]**, küla Ohios USA-s
* **[[Payne County]]**, haldusüksus Oklahoma osariigis USA-s
* **[[Fort Payne]]**, linn Georgias USA-s

## Arvutimängud
* **[[Max Payne]]**
* **[[Max Payne 2: The Fall of Max Payne]]**
* **[[Max Payne 3]]**

## Filmid
* **[[Major Payne]]**, 1995. aasta film
* **[[Max Payne (film)|Max Payne]]**, 2008. aasta film

## Keema
* **[[Payne'i ümberasendus]]**

## Muu
***[[Payne (perekonnanimi)|Payne]]** on ka perekonnanimi.
**Liam Payne, Briti muusik
**James Spriggs Payne, Libeeria poliitik, kahekordne president
Kodima

**Kodima** (vepsa keeles *Kodumaa*) on Karjala Vabariigis Petroskois ilmuv vepsakeelne ajaleht. Osa materjale avaldatakse vene keeles.

Ajaleht ilmub alates 1993. aastast sagedusega üks kord kuus. Ajalehte levitatakse tasuta.

## Viited

## Välislingid
*Ajalehe koduleht
Oleg Makarov

**Oleg Grigorjevitš Makarov** (vene keeles Олег Григорьевич Макаров; 6. jaanuar 1933 Udomlja – 28. mai 2003 Moskva) oli NSV Liidu kosmonaut.

Oleg Makarov on kosmoses viibinud 20 päeva, 17 tundi ja 44 minutit.

Oleg Makarov oli kahekordne Nõukogude Liidu kangelane ja Lenini ordeni neljakordne kavaler. Ta sai ka NSV Liidu kosmoselenduri aunimetuse ja Etioopia Sinise Niiluse ordeni.

Oleg Makarov on maetud Ostankino kalmistule.
Lier (Belgia)

**Lier** on hollandikeelne linn ja vald Belgias Flandria piirkonnas Antwerpeni provintsis Mecheleni haldusringkonnas.

Alates 1977. aastast on Lieri halduspiiridesse ühendatud Koningshooikti asula (osavald).


Nete river in Lier.jpg|Nete jõgi
Lier Begijnhof 2.JPG|Begijnhof
Lier Zimmertoren.JPG|Zimmeri torn
Chateau de Ringen.jpg|Ringeni loss
Stadhuis01.jpg|Magistraadihoone


## Viited

## Välislingid

* Koduleht (hollandi keeles)
* Toerisme Lier (hollandi, prantsuse, saksa ja inglise keeles)
Juta Aasmets

**Juta Aasmets** (aastani 1967 **Juta Schütz**; 26. aprill 1940 Tallinn – 12. detsember 1979 Bagdad) oli eesti viiuldaja.

Ta lõpetas aastal 1961 Tallinna Lastemuusikakooli (Harald Aasa klassis) ja aastal 1966 Tallinna Riikliku Konservatooriumi (Herbert Laane ja Harald Aasa klassis). 

Ta töötas aastatel 1960–1961 ja 1965–1979 Estonias, 1961–1964 Tapa Lastemuusikakoolis õpetajana, 1964–1965 Eesti Raadio estraadiorkestris ja aastal 1979 Iraagi rahvuslikus sümfooniaorkestris.

Juta Aasmets hukkus autoõnnetuses 12. detsembril 1979 Bagdadis.

## Isiklikku
Ta oli abielus fagotimängija Ilmar Aasmetsaga. Tema isa Hugo Schütz ja vend Juhan Schütz olid viiuldajad; onutütar Tarsina Alango oli klaverikunstnik ja muusikapedagoog. Tema isa onupoeg oli kirjanik Juhan Sütiste.

## Kirjandus
* Eesti teatri biograafiline leksikon. Tallinn, 2000. Lk 607.
Tactus Technology

**Tactus Technology** on 2007. aastal asutatud Ameerika Ühendriikide ettevõte.

Pärast iPhone'i suurt edu avastas firma juht Craig Ciesla, et talle meeldib puutetundlik ekraan, kuid samas meeldivad talle ka oma BlackBerry mobiiltelefoni nupud.

## Üldiselt
Tactus Technology tegeleb puutetundlike ekraanide edasiarendamisega, võimaldades puutetundlikule ekraanile kuvada füüsilised nupud, nagu need olid enne iPhone'i-aegsetel nutitelefonidel.

## Tehnoloogia

Tehnoloogia Tactus Technology on lihtne ja neid ekraane on väga kerge paigaldada peaaegu igasse puutetundlikku seadmesse.
#### Ekraan
Ekraan on tehtud mitmekihilisest polümeerkattest. Selle all on läbipaistev kere, kuhu on puuritud mikroaugud, kust suunatakse läbi vedelik, mis kergitab polümeerkatet ja tekitab ekraanile "nupu".
#### Mikrokontroller
Peale ekraanikatte on ka lisatud mikrokontroller, mis suunab vedeliku liikumist ja reageerib survele, kui nuppu on vajutatud.
#### Nupud
Nupud on ekraanil stabiilsed ja ei liigu. Kui neid kasutada, ilmuvad ja kaovad need ekraanilt ühe sekundiga.
#### Tarkvara
Tarkvaraliselt ei ole Tactus Technology ekraanide kasutamise jaoks vaja eriti midagi teha. Sisseehitatud mikrokontroller suhtleb seadmega ja kuvab nupud ekraanile vastavalt sellele, kuhu seade need ise oma ekraanil kuvab.
## Tooted
Tooted Tactus Technology ekraanidega peaksid ilmuma tootmisse aastal 2013. Seni pole teada ühtegi tootjat, kes oleks avalikult välja öelnud, et hakkab Tactus Technology ekraanidega tooteid tootma.

## Välislingid
* Tactus Technology koduleht
* Tactus Technology toote tehniline kirjeldus (inglise keeles)
Nete jõgi

**Nete** (prantsuse *Nèthe*) on jõgi Põhja-Belgias Antwerpeni provintsis.

Jõgi saab alguse **Suure Nete** ja **Väikse Nete** jõe ühinemisel. Nete voolab läbi Duffeli valla ning ühineb Rumsti juures Dijle jõega. Jõgede ühinemiskohast saab alguse Rupeli jõgi.

## Välislingid
Nikolai Krõlov

**Nikolai Ivanovitš Krõlov** (vene Николай Иванович Крылов; 29. aprill 1903 – 9. veebruar 1972) oli NSV Liidu sõjaväelane, auastmelt Nõukogude Liidu marssal.

Nikolai Krõlov oli kommunistliku partei liige alates 1927. aastast, NLKP Keskkomitee liige 1961. aastast ning NSV Liidu Ülemnõukogu saadik 2.–8. koosseisu ajal.

## Auastmed
* polkovnik, 17. veebruar 1938
* kindralmajor, 27. detsember 1941
* kindralleitnant, 9. september 1943
* kindralpolkovnik, 15. juuli 1944
* armeekindral, 18. september 1953
* Nõukogude Liidu marssal, 29. aprill 1962

## Viited
Koningshooikt

**Koningshooikt** on hollandikeelne asula Belgias Flandria piirkonnas Antwerpeni provintsis Lieri vallas. 

Endine Koningshooikti vald moodustati 1822. aasta 1. jaanuaril. Alates 1977. aastast on Koningshooikt Lieri osavald.

Koningshooiktis asub VanHooli tehas, kus toodetakse busse, trollibusse ja haagiseid.
Margus Kodu

**Margus Kodu** (sündinud 16. detsembril 1982) on eesti materjaliteadlane.

## Elulugu
Margus Kodu lõpetas 2001. aastal Võru Kreutzwaldi Gümnaasiumi füüsika-matemaatika klassi. 2001–2005 õppis ta Tartu Ülikoolis bakalaureuseõppes materjaliteadus. 2007. aastal lõpetas ta Tartu Ülikooli magistriõppe materjaliteaduse erialal *cum laude*. 2011. aastal kaitses ta suvel Tartu Ülikoolis doktoritöö "Pulsed laser deposition of magnesium oxide and ternary barium oxides for plasma display protective layers" ("Magneesiumoksiidi ja baariumi kolmikoksiidide õhukeste kilede impulss-lasersadestamine plasmakuvarite kaitsekihtide rakenduseks") ja sai materjaliteaduse doktoriks.

2005–2011 töötas Kodu Tartu Ülikooli füüsika instituudis assistendi, inseneri ja erakorralise teadurina, 2006–2011 ka projekti täitjana Eesti Nanotehnoloogiate Arenduskeskuse AS-is. Aastast 2011 töötab Margus Kodu Tartu Ülikooli füüsika instituudis teadurina. 

Alates 2007. aastast on Kodu Tartu Ülikooli loodus- ja tehnoloogiateaduskonna materjaliteaduse õppekava programminõukogu liige.  

## Teadustöö
Margus Kodu peamised uurimisvaldkonnad on tahkete ainete elektrooniline struktuur, tahkiste elektrilised, magnetilised ja optilised omadused, ülijuhtivus, magnetresonants ning spektroskoopia (impulss-lasersadestamine, sensormaterjalid). 2012. aasta seisuga oli ta avaldanud 8 teadusartiklit. 

## Viited

## Välislingid
*
Eesti NSV Pedagoogika Teadusliku Uurimise Instituut

**Eesti NSV Pedagoogika Teadusliku Uurimise Instituut** (lühend PTUI, ka *Pedagoogikainstituut*) oli aastatel 1959–1991 Tallinnas aadressil Tõnismägi 9 tegutsenud asutus, mis uuris kommunistlikku kasvatust, didaktikat, õppeainete metoodikat ja pedagoogilist psühholoogiat. Tegeleti ka üldhariduskoolidele õppekirjanduse koostamisega.

1979. aasta 1. jaanuari seisuga oli instituudil 15 sektorit ja pedagoogilise psühholoogia laboratoorium, 75 töötajat (nendest 56 teadustöötajat).

Asutuse direktorid olid 1959–1965 Aleksander Valsiner ning 1965–1991 Osvald Nilson.

## Vaata ka
*Ühiskondlik Pedagoogika Uurimise Instituut

## Viited
Luis Ortíz

**Luis Ortíz Flores** (sündinud 5. novembril 1965 Humacaos Puerto Ricos) on Puerto Rico endine poksija.

Ortíz sai kergekaalus (kuni 60 kg) 1984. aasta Los Angelese olümpiamängude poksivõistlusel hõbemedali, kaotades finaalis kuldmedali- ja olümpiavõitjale Pernell Whitakerile (USA). Ta oli esimene Puerto Rico poksija ja üldse esimene sportlane, kes on võitnud olümpiamängudel hõbemedali.

Ortíz poksis elukutselisena, väidetavalt aastatel 1985–1986. Ta osales kokku 3 kohtumisel ning võitis neist 2 ja kaotas 1 kohtumise. 

## Viited

## Välislingid
*
Otto Meissner

**Otto Lebrecht Eduard Meissner** (13. märts 1880 Bischweiler (tänapäeval Bischwiller, Alsace, Prantsusmaa) – 27. mai 1953 München) oli Saksa riigiametnik, Saksamaa riigipresidendi kantselei ülem aastail 1919–1945.
Gijzelbrechtegem

**Gijzelbrechtegem** on hollandikeelne küla Belgias Lääne-Flandria provintsis Kortrijki ringkonnas Anzegemi vallas.

Kuni ühendamiseni Alzegemi vallaga 1971. aastal oli Gijzelbrechtegem omaette vald.


Pilt:Gijzelbrechtegem - village 1.jpg|Vaade asulale
Pilt:Gijzelbrechtegem - Sint-Mattheuskerk 2.jpg|Sint-Mattheuskerk


## Välislingid
Matvei Zahharov

**Matvei Zahharov** (vene keeles Матвей Васильевич Захаров; 17. august (vkj. 5. august) 1898 Voilovo, Tveri kubermang – 31. jaanuar 1972 Moskva) oli NSV Liidu sõjaväelane, auastmelt Nõukogude Liidu marssal.

Matvei Zahharov oli kommunistliku partei liige alates 1917. aasta detsembrist, NLKP Keskkomitee liige 1961. aastast ning NSV Liidu Ülemnõukogu saadik 4.–8. koosseisu ajal.

## Auastmed
* kindralmajor, 4. juuli 1940
* kindralleitnant, 30. mai 1942
* kindralpolkovnik, 20. oktoober 1943
* armeekindral, 29. mai 1945
* Nõukogude Liidu marssal, 8. mai 1959

## Tunnustus
* kahekordne Nõukogude Liidu kangelane (8. september 1945, 22. september 1971)
* viis Lenini ordent (21. veebruar 1945, 8. september 1945, 21. juuni 1957, 2. veebruar 1958, 22. veebruar 1968) 
* Oktoobrirevolutsiooni orden (16. august 1968)
* neli Punalipu ordenit  (22. veebruar 1938, 31. detsember 1942, 3. november 1944, 6. november 1947)
* Suvorovi orden, 1. klass, kahekordne kavaler (13. september 1944, 28. aprill 1945)
* Kutuzovi orden, 1. klass, kahekordne kavaler (27. august 1943, 22. veebruar 1944)
* Bogdan Hmelnitski orden, 1. klass (17. mai 1944) 
* Punatähe orden (31. detsember 1939) 

* juubelimedal "20 aastat Töölis-Talupoegade Punaarmeed"
* Tšehhoslovakkia Sotsialistliku Vabariigi kangelane (28. aprill 1970)
* Klement Gottwaldi orden

## Viited
Vassili Tšuikov

**Vassili Tšuikov** (vene keeles Василий Иванович Чуйков; 12. veebruar 1900 – 18. märts 1982) oli NSV Liidu sõjaväelane, auastmelt Nõukogude Liidu marssal.

Vassili Tšuikov oli kommunistliku partei liige alates 1919. aastast, NLKP Keskkomitee liige 1961. aastast ning NSV Liidu Ülemnõukogu saadik 2.–10. koosseisu ajal.

## Auastmed
* diviisikomandör, 23. juuli 1938
* korpusekomandör, 9. veebruar 1939
* kindralleitnant, 4. juuli 1940
* kindralpolkovnik, 27. oktoober 1943
* armeekindral, 12. november 1948
* Nõukogude Liidu marssal, 11. märts 1955

## Tunnustus

* Nõukogude Liidu kangelane, kahekordne aunimetuse saaja (19. märts 1944, 6. aprill 1945)
* Lenini orden, üheksakordne (26. oktoober 1943, 19. märts 1944, 21. veebruar 1945, 11. veebruar 1950, 11. veebruar 1960, 12. veebruar 1970, 11. veebruar 1975, 21. veebruar 1978, 11. veebruar 1980)
* Oktoobrirevolutsiooni orden (22. veebruar 1968)
* Punalipu orden, neljakordne kavaler (1920, 1925, 1944, 1948)
* Suvorovi orden, 1. klass, kolmekordne kavaler (28. jaanuar 1943, 23. august 1944, 29. mai 1945)
* Punatähe orden (1940)
* aurelv Nõukogude Liidu kuldse vapiga (22. veebruar 1968) 
* medal Vladimir Iljitš Lenini 100. sünniaastapäeva tähistamiseks"
* medal "Stalingradi kaitsmise eest"
* medal "Võidu eest Saksamaa üle Suures Isamaasõjas 1941–1945"
* juubelimedal "20 aastat võidust Suures Isamaasõjas 1941–1945"
* juubelimedal "30 aastat võidust Suures Isamaasõjas 1941–1945"
* medal "Berliini vallutamise eest"
* medal "Varssavi vabastamise eest"
* medal "NSV Liidu relvajõudude veteran"
* juubelimedal "20 aastat Töölis-Talupoegade Punaarmeed"
* juubelimedal "30 aastat NSV Liidu relvajõude"
* juubelimedal "40 aastat NSV Liidu relvajõude"
* juubelimedal "50 aastat NSV Liidu relvajõude"
* juubelimedal "60 aastat NSV Liidu relvajõude"

## Viited
Ingooigem

**Ingooigem** on hollandikeelne asula Belgias Lääne-Flandria provintsis Kortrijki ringkonnas Anzegemi vallas.

Kuni ühendamiseni Alzegemi vallaga 1977. aastal oli Ingooigem omaette vald.


Pilt:Ingooigem - village.jpg|Vaade asulale
Pilt:Ingooigem - Sint-Antoniuskerk.jpg|Sint-Antoniuskerk


## Välislingid
Kõrõlo Moskalenko

**Kõrõlo Semenovõtš Moskalenko** (ukraina keeles Кирило Семенович Москаленко; venepäraselt **Kirill Moskalenko**; vene keeles Кирилл Семёнович Москаленко; 11. mai 1902 Grišino küla, Jekaterinoslavi kubermang (tänapäeval Donetski oblast, Ukraina) – 17. juuni 1985 Moskva) oli ukraina päritolu Nõukogude Liidu sõjaväelane, auastmelt Nõukogude Liidu marssal.

Moskalenko oli kommunistliku partei liige alates 1926. aastast, NLKP Keskkomitee liige 1956. aastast ning NSV Liidu Ülemnõukogu saadik 2.–11. koosseisu ajal.

## Auastmed
* polkovnik, 16. august 1938
* suurtükiväe kindralmajor, 4. juuli 1940
* kindralleitnant, 19. jaanuar 1943
* kindralpolkovnik, 19. september 1943
* armeekindral, 3. august 1953
* Nõukogude Liidu marssal, 11. märts 1955

## Tunnustus
* Kahekordne Nõukogude Liidu kangelane (23. oktoober 1943 (kuldtäht nr 2002) ja 21. veebruar 1978 (kuldtäht nr 105))
* Lenini orden, seitsmekordne kavaler (22. juuli 1941, 23. oktoober 1943, 6. november 1945, 7. märts 1962, 10. mai 1972, 21. veebruar 1978, 10. mai 1982)
* Oktoobrirevolutsiooni orden (22. veebruar 1968)
* Punalipu orden, viiekordne kavaler (7. aprill 1940, 27. august 1943, 3. november 1944, 15. november 1950, 28. jaanuar 1954)
* Suvorovi orden, 1. klass, kahekordne kavaler (28. jaanuar 1943, 23. mai 1943)
* Kutuzovi orden, 1. klass, kahekordne kavaler (29. mai 1944, 25. august 1944)
* Bogdan Hmelnitski orden, 1. klass (10. jaanuar 1944)
* Isamaasõja orden, 1. klass (6. aprill 1985)
* NSV Liidu Relvajõudude ja Kodumaa Teenimise orden, 3. klass (30. aprill 1975)
* juubelimedal "20 aastat Töölis-Talupoegade Punaarmeed"
* Tšehhoslovakkia Sotsialistliku Vabariigi kangelane (5. oktoober 1969)
* Klement Gottwaldi orden

## Viited

## Välislingid
Endokrinoloog

**Endokrinoloog** (ladina *endocrinologus*) on endokrinoloogiaga tegelev uurija, eriarst või teadlane. Endokrinoloog tegeleb endokriinsüsteemi ja selle osade (sh hormoonide) haiguslike seisundite diagnoosimise, uuringute ning raviga.

Eestis koolitatakse endokrinolooge vastava eriala residentuuris Tartu Ülikoolis.

Eesti endokrinolooge ühendab Eesti Endokrinoloogia Selts.

## Eriarsti eriala
Eesti Tervisekassa süsteemis klassifitseeritakse endokrinoloogid eriarstideks, kelle vastuvõtule pääsemiseks tervisekassa süsteemi kaudu on vaja saatekirja. 

## Viited

## Välislingid
*Sotsiaalministri määrus. Eriarstiabi erialade loetelu Riigi Teataja. Vaadatud 19.02.2014
Heirweg

**Heirweg** on hollandikeelne küla Belgias Flandria piirkonnas Lääne-Flandria provintsis Anzegemi vallas Anzegemi osavallas.

Heirweg asub Anzegemist loodes, Anzegemi Vichtega ühendaval teel. Asulas on St Theresa kirik ja kool.
Bossuit

**Bossuit** on hollandikeelne asula ja osavald Belgias Valloonia piirkonnas Lääne-Flandria provintsis Avelgemi vallas.

## Nimekujud
*Bussuth* (1038), *Bossut* (1128), *Bossuth* (XII sajand), *Bousut* (XII sajand).

## Viited

## Välislingid
Kerkhove

**Kerkhove** on hollandikeelne asula ja osavald Belgias Flandria piirkonnas Lääne-Flandria provintsis Avelgemi vallas.

Kuni valdade ühendamiseni 1977. aastal oli Kerkhove omaette vald.

## Välislingid
Valga–Koikküla raudtee

**Valga–Koikküla raudteelõik** oli 1923. aastal ehitatud kitsarööpmeline raudteelõik Valga ja Koikküla vahel Valga-Gulbene raudteel.

## Ajalugu

Esimene kitsarööpmeline raudteeliin Liivimaa kubermangus Valga ja Gulbene vahel rajati juba Venemaa keisririigi ajal.
Pärast Eesti ja Läti iseseisvumist ning riikidevahelise riigipiiri ja piiriületusrežiimi kehtestamist otsustas Eesti riik ehitada uue raudteelõigu mööda Eesti Vabariigi territooriumi. 

Enne Valga–Koikküla raudteelõigu valmimist sõitis rong Valgast Koikülla Lätis paikneva Žultini raudteejaama kaudu. Valga–Koikküla raudteelõigule tehti Eestisse uus peatus – Kaagjärve.

Eesti Vabariigi territooriumil Valgast - Koikküla - Laanemetsa - Taheva - Hargla - Mõnisteni kulgenud 39 km pikkune raudteeharu jätkus Läti Vabariigi territooriumil ning koos Ape ja Alūksne raudteejaamaga moodustas 47 km pikkuse rahvusvahelise Valga–Gulbene raudtee.

### Ühendus Pärnuga
Valga–Koikküla raudteelõik oli ühenduses Valga–Ruhja–Pärnu raudteega. Seegi raudteelõik läbis Läti territooriumit, mistõttu 1939. aastal alustati ka Abja–Tõrva–Valga raudteeliini ehitust. 

## Ehitusandmed
* Maad võõrandati üldjuhul 25 m laiuse ribana, kuid jaamade ümbruses ja kraavide kaevamiseks ka laiemalt.
* Kokku lubati rajada kuni 35 ülesõitu.
* Lõigul oli 17 puust silda, millest pikim oli 32 meetrit.
* Rajati viadukt laiarööpmelisele Valga–Petseri raudteele.
* Ehitati Kaagjärve jaamahoone ja 3 elamut.

## Vaata ka
* Valga–Mõniste–Ape–Aluksne–Gulbene raudtee
* Kitsarööpmeline raudtee Eestis

## Viited

## Välislingid
*Endised kitsarööpmelised raudtee liinid > Valga - Mõniste - Aluksne
Triin Lõbus

**Triin Lõbus** (sündinud 21. veebruaril 1977) on eesti keeleteadlane, tõlkija ja pedagoog.

## Haridus
Ta on lõpetanud 1999. aastal Tartu Ülikooli hispaania filoloogia alal ning kaitsnud 2003. aastal sealsamas magistritöö.  2012. aastal kaitses ta doktoritöö teemal "Aja kujutamine hispaaniakeelses narratiivis. Loomaailma konstrueerimine keele ajavormide kaudu" (juhendajad Jüri Talvet ja Silvi Tenjes).

## Töökäik
Ta töötas 2005–2022 Tartu Ülikoolis hispaania filoloogia lektorina. Alates 2022 töötab ta Toila gümnaasiumis.

## Tegevus tõlkijana
Ta on osalenud 2013. aastal kirjastuses Varrak ilmunud Eesti-hispaania sõnaraamatu koostamisel, 2002. ja 2008. aastal ilmunud sõnastiku "TEA taskusõnastik : hispaania-eesti/eesti-hispaania" ning 2008. aastal ilmunud teose "TEA reisisõnastik : hispaania-eesti/eesti-hispaania" tõlkimisel.

Lisaks on ta tõlkinud hispaania keelest eesti keelde järgmised raamatud:
*Unai Elorriaga. "Tramm Šiša Pangmale", Loomingu Raamatukogu 33–34, 2005
*Roberto Arlt. "Ester Primavera" (koos Ruth Sepa ja Pirkko Põdraga), Loomingu Raamatukogu 17–19, 2010
*Enrique Vila-Matas. "Dublinesk". Toledo Kirjastus. 2014
*Antonio Muñoz Molina. "Talv Lissabonis". Toledo kirjastus. 2018. 

## Viited

## Välislingid
*
Naage maastikukaitseala

**Naage maastikukaitseala** asub Harju maakonnas Harku vallas Vääna klindilahe ääres ja selle pindala on 4,6 ha. 2005. aastal moodustatud kaitseala eesmärgiks on kaitsta nii Vääna klindilahe äärset klindiastangut kui ka sealseid nahkhiiri.

## Vaata ka
* Eesti kaitsealade loend

## Välislingid
* Looduskaitsealad Põhja-Eesti klint
Beerseli linnus

**Beerseli linnus** (hollandi *Kasteel van Beersel*) on keskaegne linnus Belgias Flaami Brabandi provintsis Beerselis. 

Brüsselist lõunas asuvat järvega ümbritsetud linnust peetakse üheks kaunimaks Belgias, kõrvuti Bouilloni, Corroy', Genti, Horsti, Lavaux' ja Vêves'i lossiga.

Linnus oli üks osa Brüsseli kaitseehitistest, seda on esmamainitud 12. sajandil. Linnuse vanimad osad ehitati aastatel 1300–1310. Tänapäevase väljanägemise sai linnus 15. sajandil, mil lisati kohalikust valgest, pruunist ja hallist liivakivist dekoor. Kolme poolringikujulise torni valmimisaastaks on tornidele märgitud 1617, vangitorn puudus. Kivikatus valmis 17. sajandil.

Alates 1948. aastast kuulub linnus Belgia ajalooliste elupaikade ja parkaedade kuninglikule ühingule (prantsuse *Association royale des demeures historiques et jardins de Belgique*).


Pilt:Kasteel van Beersel 05.jpg|Vaade järvelt
Pilt:Kasteel van Beersel 06.jpg
Pilt:Kasteel van Beersel 01.jpg
Pilt:Kasteel van Beersel 04.jpg
Pilt:Kasteel van Beersel 02.jpg|Üks tornidest
Pilt:Toegang_kasteel_van_gaasbeek.jpg|Sissepääs
Pilt:38873 Beersel Binnenkoer.jpg|Sisehoov
Pilt:Castle Beersel 1108.jpg|Torn valmimisaastaga
Pilt:38873 Beersel Poorttoren.jpg|Väravatorni interjöör
Pilt:38873 Beersel Ridderzaal.jpg|Rüütlite saal


## Välislingid
Vicki Viidikas

**Vicki Viidikas** (25. september 1948 – 27. november 1998) oli eesti päritolu Austraalia luuletaja ja proosakirjanik.

Vicki Viidika isa oli rahvuselt eestlane ja ema austraallane. Ta jättis kooli pooleli 15-aastaselt ning töötas mitmel alal. Kirjanduslikku tegevust alustas 16-aastaselt. 

Ta reisis palju Indias ja teistes Aasia riikides ning oli huvitatud sealsest kultuurist ja elust.
Sirly Hiiemäe

**Sirly Hiiemäe** (sündinud 4. juulil 1976 Tallinnas) on eesti pedagoog, tervishoiutöötaja, koolitaja ja kirjanik.

## Haridus
Ta on õppinud aastatel 1983–1991 Lembit Pärna nimelises Tallinna 42. Keskkoolis ja 1991–1996 Tallinna Meditsiinikoolis õendust. 2001–2006 õppis ta Tallinna Ülikoolis eesti filoloogiat. 2011–2013 õppis Tallinna Tervishoiu Kõrgkoolis õendust.

2014 kaitses Tallinna Ülikoolis kirjandusteaduse alal magistritöö "Sõda ja inimene Lilli Prometi teostes "Pimedate akende ajal" ning "Tüdrukud taevast"".

2020–2022 õppis Tartu Ülikoolis ja sai haridusteaduse magistrikraadi.

### Töö ja tegevus

* On töötanud meditsiiniõena, sõnaraamatute koostajana, suhtekorraldajana.
* Kuulunud Eesti Õdede Liitu, mille raames on olnud streigiesindaja, usaldusisik ja konverentside moderaator.
* 2014. - 2025. töötas eesti keele, kirjanduse ja loovkirjutamise õpetajana.
* 2016. aastast õpetab erinevatele rahvastele eesti keelt.
* 2019. aastast on kirjutanud eesti kirjanike (Lilli Prometi, Aimée Beekmani ja Raimond Kaugveri) elulooraamatuid.
* Alates 2023. aastast annab hääle,- kõne,- ja esinemisekoolitusi; draamaõpetust; perepärimuse algkursust.

### Looming
* 2006 – TEA Saksa-eesti koolisõnastik, grammatika lisaosade koostaja
* 2007 ja 2014 – artiklid ajakirjades Eesti Naine ja Elu Lood ("Suitsetamise kahjulikkusest" märts 2007, "Tülikad külalised" mai 2007, "Pihkudesse haaratud hing" august 2014, "Ilmeka sulega Lilli Promet" detsember 2014)
* 2012 – "Elu hinnakiri" (kirjastus Tänapäev) – romaan
* 2018 – "Bucket list" (kirjastus Hea Tegu) – romaan
* 2019 – "Kirjanik kübaraga. Lilli Prometi lugu" (kirjastus Eesti Raamat) – elulooraamat
* 2019 – "Jalgadega ajamullas" (kirjastus Eesti Raamat) – romaan
* 2021 – "Ja kõik läheb mööda. Kirjanik Aimée Beekman" (kirjastus Eesti Raamat) – elulooraamat
* 2022 – "Kõrkjaarm" (erakirjastus) – romaan
* 2024 – "Raimond Kaugver. Rahvakirjaniku lugu" (kirjastus Paradiis) – elulooraamat

## Välislingid
* Facebook https://www.facebook.com/profile.php?id=100000504332484
* https://tiiu-digi.ohtuleht.ee/1123296/detektiiv-kirjandusteadlane-sirly-hiiemae-silvia-rannamaa-oli-koike-muud-kui-hallipaine-memmeke
Poola koridor

**Poola koridor** (saksa *Polnischer Korridor*; poola *Pomorze, Korytarz polski*), tuntud ka kui **Danzigi koridor**, **Koridor mereni** või **Gdanski koridor**, oli maa-ala, mille kaudu avanes Poolale väljapääs Läänemerele. Territoorium eraldas Saksamaa Ida-Preisimaast.
Appius Claudius Caecus

**Appius Claudius Caecus** ("Pime"; umbes 340 eKr – 273 eKr) oli jõukast Claudiuse patriitsi pärit Rooma poliitik. Tema isa Gaius Claudius Crassus oli diktaator 337. aastal.

Appius Claudius oli 312. aastal tsensor, kuigi polnud eelnevalt olnud konsul. 307. ja 296. aastal oli ta konsul ning 292. ja 285. aasta vahel diktaator. Kuigi ta oli ise patriits, tühistas ta reformidega mõne patriitside eesõiguse ja suurendas plebeide õigusi, näiteks kandis kodanike nimekirja ja võttis senatisse vastu vabakslastud orje ja paikseid maata isikuid. 

Tsensoriks oleku ajal laskis ta ehitada Rooma ja Capua vahelise tee ja Rooma esimese akvedukti ning oma kirjutaja Gnaeus Flaviuse vahendusel avaldada kohtukalendri ja varem ainult preestreile privileegina teada olnud kohtumenetlusreeglid. Hiljem täiendas ta ladina tähestikku. 

Kaotanud nägemise (sellest hüüdnimi 'Caecus' – Pime), pidas ta 280. aastal  senatis kõne, milles kutsus lükkama tagasi Pyrrhose rahuettepanekuid. Tegemist on vanima teadaoleva ladinakeelse poliitilise kõne käsikirjaga. Muu hulgas pärineb kõnest sentents "igaüks on oma õnne sepp" (ladina keeles *quisque faber suae fortunae*).

## Viited
Julius (eesnimi)

**Julius** on mehenimi. Nimest on arvukalt vorme eri keeltes, näiteks prantsuse Jules ja hispaania Julio.

## Nime kandjaid
### Eestis
*Julius Aamisepp, sordiaretaja
*Julius Bartels, sõjaväelane
*Julius Edor, ohvitser
*Julius Eerme, sõjaväelane
*Julius Elango, eesti kooliõpetaja, karskustegelane ja ajakirjanik
*Julius Ellandi, sõjaväelane
*Julius Eslon, puuviljandusteadlane ja sordiaretaja
*Julius Juhkentaal, vaimulik
*Julius Kaljo, eesti jalgpallur
*Julius Kannelaud, sõjaväelane
*Julius Keller, vaimulik
*Julius Kuperjanov, väejuht
*Julius Lill, poliitik ja farmatseut
*Julius Made, ohvitser
*Julius Mark, keeleteadlane
*Julius Mägiste, keeleteadlane
*Julius Oengo, luuletaja ja lastekirjanik
*Julius Raev, sõjaväelane
*Julius Ridal, advokaat
*Julius Seljamaa, ajakirjanik, riigitegelane ja diplomaat
*Julius Tehver, loomaarstiteadlane
*Julius Vambola, ehitusinsener ja ettevõtja
*Julius Voolaid, poliitik ja kirikuõpetaja

### Mujal maailmas
*Julius, Schleswig-Holstein-Sonderburg-Glücksburgi prints
* Julius Aghahowa (sündinud 1982), Nigeeria jalgpallur
* Julius Axelrod (1912&ndash;2004), USA biokeemik
* Julius Akosah (sündinud 1982), Kameruni-Hongkongi jalgpallur
* Julius Bacher (1810–1889), Saksa dramaturg ja kirjanik
* Julius Boros (1920–1994), golfimängija
* Julius Brink (sündinud 1982), Saksa rannavõrkpallur
* Julius Caesar, Rooma diktaator
* Julius Erving (sündinud 1950), USA korvpallur
* Julius Evola (1898–1974), Sitsiilia filosoof
* Julius La Rosa (sündinud 1930), USA poplaulja
* Julius Malema (sündinud 1981), Lõuna-Aafrika poliitik
* Julius Masvanise (sündinud 1966), Zimbabwe sportlane
* Julius Nyerere (1922–1999), Tansaania president
* Julius Rosenberg (1918–1953), USA kommunist
* Julius Schwartz (1915&ndash;2004), koomiksi- ja ajakirjatoimetaja
* Julius Streicher (1885–1946), Natsi-Saksamaa ajalehetoimetaja
* Julius Veteran (255–302), katoliku pühak ja märter
* Julius Petersen (1839–1910), Taani matemaatik

## Vaata ka
* Juulius
Vaindlo

**EML Vaindlo M416** oli Eesti mereväe Frauenlob-klassi miinitraaler.

Laev ehitati Saksamaal 1967. aastal ja seda kasutas Saksa merevägi kuni 2002. aastani.

2003 jõudis miinitraaler kingitusena Eestisse ning see oli kasutuses Mereväes koos sõsarlaevade Kalevi ja Oleviga kuni 2005. aastani.

Vaindlo ja Olev seisid miinisadamas 2008 aastani kuni nad maha müüdi. Laevad seisid lennusadamas kuni Vaindlo pukseeriti Hara sadamasse. 2020 võeti laevalt sild maha.

Vaindlo uppus pooleldi 2022. aasta aprillis.

## Vaata ka
* Vaindlo (laev 1915)

## Välislingid
* Miinitraaler Vaindlo kodusadama väravate vahelt sisse sõitmas
* "Kaitseministeerium paneb müüki kaks miinitraalerit" Postimees, 15. juuli 2008
Aníbal Acevedo

**Aníbal Santiago Acevedo** (sündinud 28. aprillil 1971 San Juanis) on Puerto Rico endine poksija.

Acevedo sai II kergekeskkaalus (kuni 67 kg) 1992. aasta Barcelona olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Juan Hernándezele (Kuuba) ja jäädes edasisest medaliheitlusest välja. 

Acevedo osales I kergekeskkaalus (kuni 63,5 kg) 6. maailmameistrivõistlustel (Sydney, 1991), kuid kaotas veerandfinaalis hilisemale kuldmedalivõitjale ja maailmameistrile Konstantin Tszjule (NSV Liit) ja jäi edasisest medaliheitlusest välja.

Acevedo poksis veebruarist 1993 kuni veebruarini 2012 elukutselisena. Ta pidas kokku 23 kohtumist, millest võitis 13 (neist 11 nokaudiga) ja kaotas 9 (neist 5 nokaudiga) kohtumist ning viigistas 1 kohtumise.

## Viited

## Välislingid
* 
*
Per aspera ad astra

***Per aspera ad astra*** või ka ***Ad astra per aspera*** on ladinakeelne väljend, mis tähendab "läbi raskuste tähtede poole".

*"Per aspera ad astra", 1981. aasta NSV Liidu ulmefilm

*"Per aspera ad astra", ansambli Põhja-Tallinn album aastast 2012
**"Per aspera ad astra", laul eelnimetatud albumilt.

Seda väljendit on sageli kasutatud eri asutuste (nt Jakob Westholmi Gümnaasium), organisatsioonide (nt korporatsioonide Lettgallia ja Amicitia) ja autasude (nt Kolme Tähe orden) deviisina.

Need sõnad on kirja pandud ka näiteks Eesti optiku, astronoomi ja leiutaja Bernhard Schmidti hauakivile.
Roheline Partei (Põhja-Iirimaa)

**Põhja-Iirimaa Roheline Partei** (inglise keeles *Green Party in Northern Ireland*, iiri keeles *Comhaontas Glas i dTuaisceart Éireann*) on 1983. aastal asutatud Põhja-Iirimaa roheline erakond.

## Välislingid
*Erakonna koduleht
Alema looduskaitseala

**Alema looduskaitseala** ehk **Alema botaaniline kaitseala** asub Harju maakonnas Saue vallas Nurme külas.

Kaitseala on loodud 1981. aastal eelkõige ohustatud taimeliikide kaitseks. Näiteks kasvab seal eriti arvukalt käpalisi ning kaitsealustest liikidest ka eesti soojumikas. Oluline on mitmete soole iseloomulike elupaigatüüpide säilitamine.

## Välislingid
* Alema looduskaitseala kaitse-eeskiri Riigi Teatajas
* 
*